Castell y Fflint - Wicipedia

# Castell y Fflint

### Oddi ar Wicipedia

Castell y Fflint gan J.M.W. Turner

Codwyd castell y Fflint rhwng 1277 a 1283 ar lannau Dyfrdwy gan Edward I o Loegr yn ystod ei ryfelau yn erbyn Llywelyn ap Gruffudd a'i frawd Dafydd. Roedd yn wersyll bwysig i'r lluoedd Seisnig yn ystod y rhyfelau hynny; y cyntaf yn y gadwyn o gestyll a gododd Edward ar hyd arfordir gogledd a gorllewin Cymru i warchod ei goncwest.

Codwyd y rhan gyntaf o'r castell ar fyrder, dan ofn ymosodiad gan y Cymry, a dywedir fod tus 1800 o ddynion wrth y gwaith o gloddio'r ffos amddiffynol yn unig. Cynlluniwyd tref fechan ar yr un pryd, wrth y castell, ar gynllun rheolaidd ac wedi'i hamgylchynu â muriau.

Yn ystod y Rhyfel Cartref Lloegr newidiodd y castell ddwylo sawl gwaith. Cafodd ei gipio'n derfynol gan luoedd y Seneddwyr yn 1646; fe'i dynwyd i lawr yn fuan ar ôl hynny. Adfeilion yn unig sydd ar y safle heddiw, ond erys y tŵr yn olygfa drawiadol.

Categorïau: Cestyll Cymru | Sir y Fflint

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English